4 avgustda 54 yoshni qarshilaydigan AQSh prezidenti Barak Obama an’anaga ko‘ra o‘zining tug‘ilgan kunini avvalroq nishonlashni boshladi, deb xabar bermoqda Associated Press axborot agentligi. Qayd etilishicha, Obama 1 avgust kuni o‘zining bolalikdagi uchta do‘sti bilan Merilend shtatida joylashgan AQSh dengiz aviatsiyasining Endryus bazasiga yetib keldi va u yerda golf o‘ynadi. So‘ngra xursandchilik prezidentning Kemp-Deviddagi shahar tashqarisidagi qarorgohida davom etdi. Obama Oq uyga 2 avgust kuni ertalab yetib kelishi kutilmoqda.